google/wiki40b huggingface dataset:
शिया-सुन्नी विवाद

शिया-सुन्नी विवाद इस्लाम के सबसे पुरानी और घातक लड़ाइयों में से एक है। इसकी शुरुआत इस्लामी पैग़म्बर मुहम्मद की मृत्यु के बाद, सन ६३२ में, इस्लाम के उत्तराधिकारी पद की लड़ाई को लेकर हुई।  कुछ लोगों का कहना था कि मुहम्मद साहब ने अपने चचेरे भाई और दामाद अली को इस्लाम का वारिस बनाया है (शिया) जबकि अन्य लोगों ने माना कि मुहम्मद साहब ने सिर्फ़ हज़रत अली का ध्यान रखने को कहा है और असली वारिस अबू बकर को होना चाहिए (सुन्नी)। जो लोग अली के उत्तराधिकार के समर्थक थे उन्हें शिया कहा गया जबकि अबू बकर के नेता बनाने के समर्थकों को सुन्नी कहा गया।  ध्यान दें कि वास्तव में अबु बकर को ख़लीफ़ा बनाया गय़ा और इसके दो ख़लीफ़ाओं के बाद ही अली को ख़लीफ़ा बनाया गया।  इससे दोनों पक्षों में लड़ाई जारी रही।  दूसरे, तीसरे और चौथे ख़लीफ़ाओं की हत्या कर दी गई थी - इन खलीफ़ाओं के नाम हैं  उमर, उस्मान और अली।  शिया, अली से अपने नेताओं की गिनती करते हैं  और अपने नेता को खलीफ़ा के बदले इमाम कहते हैं। 
मुहम्मद के नेतृत्व में पूरा अरबी प्रायद्वीप एक मत और साम्राज्य के अधीन पहली बार आया था। इतने बड़े साम्राज्य के अधिकारी बनने की होड़ से इस मतभेद का जन्म हुआ। हज़रत अली, जो मुहम्मद साहब के चचेरे भाई और दामाद दोनों थे, ही हजरत मुहम्मद साहब के असली उत्तराधिकारी थे और उन्हें ही पहला ख़लीफ़ा बनना चाहिए था। यद्यपि ऐसा हुआ नहीं और उनको तीन और लोगों के बाद ख़लीफ़ा, यानि प्रधान नेता, बनाया गया। अली और उनके बाद उनके वंशजों को इस्लाम का प्रमुख बनना चाहिए था, ऐसा विशवास रखने वाले शिया हैं। सुन्नी मुसलमान मानते हैं कि हज़रत अली सहित पहले चार खलीफ़ा (अबु बक़र, उमर, उस्मान तथा हज़रत अली) सतपथी (राशिदुन) थे जबकि शिया मुसलमानों का मानना है कि पहले तीन खलीफ़ा इस्लाम के गैर-वाजिब प्रधान थे और वे हज़रत अली से ही इमामों की गिनती आरंभ करते हैं और इस गिनती में ख़लीफ़ा शब्द का प्रयोग नहीं करते। सुन्नी अली को (चौथा) ख़लीफ़ा मानते है और उनके पुत्र हुसैन को मरवाने वाले ख़लीफ़ा याजिद को कई जगहों पर पथभ्रष्ट मुस्लिम कहते हैं। हाँलांकि ये सिर्फ उत्तराधिकार का मामला था और हजरत अली भी कई वर्षों के बाद ख़लीफ़ा बने पर इससे मुस्लिम समुदाय में विभेद आ गया जो सदियों तक चला। 
आज दुनिया में, सुन्नी बहुमत में हैं पर शिया विश्वास ईरान, इराक़ समेत कई देशों में प्रधान है।
फ़्रीडम २५१

ऑर्डर बन्द करना

अंततः फ़्रीडम २५१ ने १९ फ़रवरी को ही ऑनलाइन ऑर्डर लेना बन्द कर पड़ा। समाचार पोर्टल हिन्दुस्तान टाइम्स ने कहा है कि पहले दिन यानी १८ फ़रवरी २०१६ को लगभग २.८ करोड़ मोबाइल ऑर्डर किये गए।  हिन्दुस्तान टाइम्स कहना है कि अंततः कुल ७.७५ करोड़ मोबाइल ऑर्डर किये गए फिर वेबसाइट से ऑर्डर करना  बन्द कर दिया है जबकि फाइनेंसल बताया है कि कुल ५करोड़ मोबाइल ऑर्डर किये गए।

विवाद

फ़्रीडम २५१ को लेकर काफी विवाद चल रहा है कई नेताओं ने साफ - साफ कहा है कि  यह कोई बड़ा घोटाला है , साथ ही अमर उजाला पत्रिका न्यूज़ तथा कई और समाचार पत्रों ने यही लिखा है कि २५१ में तो कोई अच्छा मोबाइल का  कवर तक नहीं मिलता है वहीं यह मोबाइल खुद २५१ में मिल रहा है। तथा बीबीसी हिन्दी ने लिखा है कि २५१ में तो मैमरी कार्ड भी नहीं मिलती है। । 
अमर उजाला समाचार पत्र ने एक नया खुलासा किया है कि फ़्रीडम २५१ के मालिक  मोहित गोयल पहले एक किराने की दुकान पर काम करते थे।

डिलीवरी देना शुरू किया

अंततः कई विवादों के बाद फ़्रीडम २५१ के मालिक मोहित गोयल ने ०९ जुलाई २०१६ को यह ऐलान किया कि  अब जल्द ही मोबाइल को ऑर्डर करने वालों तक पहुंचाया जायेगा।
और ०९ जुलाई २०१६ को ऑर्डर देना आरम्भ भी कर दिया गया , ११ जुलाई २०१६ को दैनिक जागरण समाचार पत्र के अनुसार रिंगिंग बेल्स कम्पनी ने आखिरकार मोबाइलों  को डिलीवरी करना शुरू कर ही दिया जिसमें २२४० मोबाइल आगे भेज दिया गया है जो जल्द ही ग्राहकों तक पहुंच जाएगा। रिंगिंग बेल्स कम्पनी के मालिक मोहित गोयल यह भी दावा किया है कि वो खुद घाटा  खाकर इतना सस्ता फोन आगे दे रहे हैं।
इनके अलावा कम्पनी ने यह भी दावा किया है कि वो जल्द ही एलईडी टीवी  बाजार में उतारेंगे।
वाइकिंग

वाइकिंग (Viking) ८वीं से लेकर ११वीं सदी ईसवी में सुदूर उत्तरी यूरोप के स्कैंडिनेविया क्षेत्र में रहने वाले उन 'नॉर्स' (Norse) लोगों को कहा जाता था जो सिपाही, व्यापारी, समुद्री डाकू या खोजयात्री बनकर यूरोप, एशिया और उत्तरी अटलांटिक द्वीपों में जाते थे और अक्सर बसते थे। वे अपनी लम्बी नौकाओं में कुस्तुंतुनिया, रूस, आइसलैंड, ग्रीनलैंड, स्पेन इत्यादि जाते थे। अक्सर वे जाकर शहरों-प्रान्तों पर धावा बोलते थे और उनके धन, संपत्ति और कभी-कभी स्त्रियाँ और बच्चों को भी उठाकर ले जाते थे।
काबर झील पक्षी विहार

काबर झील अथवा कावर झील जिसे स्थानीय रूप से काबर ताल, कनवार ताल या कावर ताल भी कहते हैं, भारतीय राज्य बिहार के बेगूसराय जिले में मीठे पानी की एक उथली झील है। यह झील जिला मुख्यालय बेगूसराय से तकरीबन 22 किलोमीटर उत्तर में और बिहार के राजधानी नगर पटना से 100 किलोमीटर पूरब में स्थित है। इस झील और आसपास की नमभूमि (वेटलैंड) को पक्षी विहार का दर्जा प्राप्त है। बिहार सरकार के वन विभाग के आँकड़ों के मुताबिक़ इसे पक्षी विहार का दर्जा 1989 में दिया गया और यह कुल 63.11 वर्ग किलोमीटर क्षेत्र पर विस्तार लिए हुए है। यहाँ जाड़ों में काफी प्रवासी पक्षी आते हैं जिनमें विदेशी पक्षी भी शामिल हैं, हालाँकि, हाल के समय में यह झील पानी की कमी से जूझ रही है और सरकारी योजनाओं के पारित होने के बावज़ूद उपेक्षा के चलते संकटपूर्ण स्थिति में है। झील पर निर्भर स्थानीय मछुआरे (मल्लाह) भी इसके कारण संकट झेल रहे हैं।
झील के नजदीक ही जय मंगल गढ़ के नाम से एक प्रसिद्ध एक मंदिर भी है जिसे पाल वंश के काल में स्थापित माना जाता है और यह भी अनुमान है कि यह एक किले के रूप में था।
भारतीय प्रौद्योगिकी संस्थान पलक्कड़

भारतीय प्रौद्योगिकी संस्थान पलक्कड़ भारत के 23 तकनीकी शिक्षा संस्थानों में से एक है। भारतीय प्रौद्योगिकी संस्थान पलक्कड़ की स्थापना सन् 2015 में हुई थी।  यह संस्थान भारत सरकार द्वारा स्थापित किए गए "राष्ट्रीय महत्व के संस्थान" में से एक हैं। भारतीय प्रौद्योगिकी संस्थान पालक्काड (आईआईटी पालक्काड) केरल के पलक्कड़ में स्थित एक सार्वजनिक स्वायत्त  अभियांत्रिकी और अनुसंधान संस्थान है। यह भारत के २०१४ के केंद्रीय बजट में प्रस्तावित पांच नए आईआईटी में से एक है। इसके परिसर का उद्घाटन ३ अगस्त २०१५ को पलक्कड़ में स्थित अस्थायी परिसर स्थान, अहिल्या एकीकृत परिसर पर हुआ था। 
भारत के राष्ट्रपति प्रणब मुखर्जी द्वारा आईआईटी पलक्कड़ के प्रोफेसर-इन-इंचार्ज पी बी सुनील कुमार को निदेशक के रूप में नियुक्त किये जाने तक, आईआईटी मद्रास के निदेशक डॉ भास्कर राममूर्ति को मैनेटर निदेशक बनाया गया था। शिक्षण के स्तर को आईआईटी के अनुकूल रखने के लिए, आईआईटी मद्रास ने हाल ही में सेवानिवृत्त, पूर्व अध्यक्ष और विभिन्न विभागों के प्रमुख  एवं अनुभवी प्रोफेसरों के एक समूह को नए परिसर में स्थायी और अस्थायी प्रोफेसरों दोनों के रूप में नियुक्त किया है।
अन्तर्जलीय उच्चभूमि

अन्तर्जलीय उच्चभूमि (underwater bank) किसी सागर, महासागर या अन्य बड़े जलसमूह के नीचे स्थित किसी विस्तत भूमि के क्षेत्र को कहते हैं जिसकी गहराई उसके आसपास के समुद्री फ़र्श की तुलना में कम हो। अक्सर यह पानी की ऊपरी सतह से ज़रा ही कम ऊँचा होता है। ऐसी उच्चभूमियाँ अलग कारणों से बन सकती हैं और कुछ स्थानों पर यह पानी के नीचे के पर्वतों की शिखरों पर स्थित होती हैं। अन्तर्जलीय उच्चभूमियों का मत्स्योद्योग में बहुत महत्व होता है क्योंकि यह अक्सर मछली पकड़ने के लिये अच्छे स्थान होते हैं।
फ्रांको मोरेत्ति

फ्रांकॉ मोरेत्ति (जन्म १९५०, सोन्द्रियो) इटली के साहित्यिक विशेषज्ञ थे। वे मार्क्सवादी थे और उनकी रचनायें उपन्यास के इतिहास को "प्लानेटरी फार्म" के दृष्टिकोण से परखने का प्रयास करते हैं।
इनकी कुल छः पुस्तके हैं। ये हैं - सैन्स टॅकएन फर वंडर्स (१९८३), द वे ऑफ दि वर्ल्ड (१९८७), मोडर्न एपिक (१९९५), एट्लस ऑफ दि युरोपियन नवल - १८००-१९०० (१९९८), ग्राफ्स, म्याप्स, ट्रीस :एब्स्ट्राक्ट मोडेल्स फर ए लिटररी हिस्टरी (२००५), डिस्टेंट रीडिंग (२०१३)।
इनकी हाल ही में लिखी हुई रचना, विवाद सहित, पारंपरिक ह्युमानिटीस के परिमाणात्मक मान्यताओं को सामाजिक विज्ञान संबंधी विशयो से आयात करने के बारे में चर्चा करती हैं। आज तक इनकी किताबें १५ भाषाओं में अनुवादित हुए हैं।

जीवनी

मोरेत्ति ने पांच-भाग उपन्यास् विश्वकोष का समपादन किया है, जिसका नाम है 'इल रोमान्ज़ो'(२००१-२००३)। इसमे कईं विशेषग्यों द्वारा विश्व के साहित्यिक शैलियों पर अनेक अनुच्छेद हैं। यह अंग्रेज़ी में दो-भाग पुस्तक में उप्लब्ध है। (प्रिन्स्टन यू.पी, २००६) मोरेत्ती ने यूनिवार्सिटी ऑफ रोम से साहित्य में डाक्टरेट हसिल की, १९७२ मे। वे कम्पैरतटिव लिटरेचर के अध्यापक रहे हैं, कोलम्बिया यूनिवर्सिटी में, फिर डैनिल्यी सी ऐन्द लौरा बेल प्रोफेसार्शिप मे, स्टैन्फोर्ड यूनिवर्सिटी। यहां स्टैन्फोर्ड सेन्टर फर स्टडि अफ नोवेल क निर्माण किया। कार्पेन्टर लेक्चर्स्, युनिवर्सित्य्य अफ चिकागो; गुआच सेमिनार इन क्रिटिसिस्म, प्रिन्सटन; बेक्मन लेक्चर्स्, युनिवर्सिटी अफ कालिफर्निया- बेर्कली-मे वे भागिदार रहे हैं। २००६ में इनका नाम अम्रीकन अकादमी अफ आर्ट्स एन्द साइन्सस में रहा है। वे विस्सेन्षाफ्टकोलेज ज़ु बेर्लिन फेलो रहें हैं। न्यू लेफ्ट रिवीयु में वे नियमित अण्शधारी हैं और रिटाट मेम्बर हैं, जो एक बे एरिया बुद्धिजीवी संगठन है। फ्रेन्च मिनिस्ट्री के वैग्यानिक सालाह्कार भी हैं। वे फिल्म निर्माता नन्नि मोरेत्ति के भाई हैं। तीन फिल्मों में उनक भाग रहा है: द डिफीट (१९७३), पाते दि बुर्ज्वा (१९७३), और आइ ऐम सेल्फ सफीशेन्ट (१९७६)
मरियम मिर्ज़ाख़ानी

आरंभिक जीवन एवं शिक्षा

मिर्ज़ाखानी का जन्म ३ मई, १९७७ को तेहरान, ईरान में हुआ। उनके पिता अहमद एक विद्युत अभियंता (electrical engineer) थे।

आजीविका (करियर)

मिर्ज़ाखानी क्ले मैथमेटिक्स इंस्टीट्यूट की २००४ में शोधार्थी (२००४ रिसर्च फेलो) एवं प्रिंस्टन विश्वविद्यालय में प्रोफसर थीं। २००८ में वे स्टैनफोर्ड विश्वविद्यालय में प्रोफेसर बनीं।
डिजिटल बटुआ

डिजिटल बटुआ (digital wallet) वह युक्ति या सॉफ्टवेयर है जिसके द्वारा व्यक्ति इलेक्ट्रॉनिक तरीके से पैसे का लेन-देन कर सकता है।
अपरांत

अपरांत भारतवर्ष की पश्चिम दिशा का देशविशेष। 'अपरांत' (अपर + अंत) का अर्थ है पश्चिम का अंत। आजकल यह 'कोंकण' प्रदेश माना जाता है। तालेमी नामक भूगोलवेता ने इस प्रदेश को, जिसे वह 'अरिआके' या 'अबरातिके' के नाम से पुकारा है, चार भागों मे विभक्त बतलया है। समुद्रतट से लगा हुआ उत्तरी भाग थाणा और कोलांबो जिलों से। इसी प्रकार समुद्र से भीतरी प्रदेश के भी दो भाग हैं। उत्तरी भाग में गोदावरी नदी बहती है और दक्षिणी में कन्नड़ भाषाभाषियों का निवास है। महाभारत (आदिपर्व) तथा मार्कडेय-पुराण के अनुसार यह समस्त प्रदेश 'अपरांत' के अंतर्गत है। बृहत्‌संहिता (14/20) ने इस प्रदेश के निवासियों का 'अपरांतक' नाम से उल्लेख किया है जिनका निर्देश रूद्रदामन्‌ जूनागढ़ शिलालेखों में भी है। रधुवंश (4/53) से भी स्पष्ट है कि अपरांत स्ह्रा पर्वत तथा पश्चिम सागर मे बीच का वह सँकरा भूभाग है जिसे परशुराम ने पुराणानुसार समुद्र को दूर हटाकर अपने निवास के लिए प्रस्तुत किया था।
रईस (फ़िल्म)

निर्माण

यह फिल्म गुजरात पर आधारित है, लेकिन इसका कोई भी हिस्से का निर्माण गुजरात में नहीं हुआ है।
मिला जोवोविच

मिला जोवोविच (जन्म 17 दिसम्बर 1975) यूक्रेनी मूल की एक अमेरिकन मॉडल, अभिनेत्री, संगीतकार और फ़ैशन डिज़ाइनर हैं। वे साइन्स फ़िक्शन (विज्ञान कथा) और ऐक्शन फिल्मों के लिए जानी जाती हैं।
मिला जोवोविच (यूक्रेनी: Milica Jovović, मिला योवोविच) का जन्म कीव, यूक्रेन, सोवियत संघ में हुआ था। उनके पिता सर्बियन मूल के एक बच्चों के चिकित्सक थे और इन्की माँ एक रूसी मन्च अभिनेत्री थीं। 1981 में, जब मिला पांच साल की थीं, उनका परिवार राजनीतिक कारणों से सोवियत संघ छोड़ कर लंदन चला गया। बाद में अमेरिका के लॉस एंजिल्स में सात महीने बिताने के बाद वे सैक्रिमैन्टौ, कैलिफोर्निया में जा बसे। इसके कुछ समय बाद ही उनके माता पिता का तलाक हो गया। मिला की माँ ने अभिनय के सहारे परिवार का पालन करने का प्रयास किया, लेकिन उन्हें इसमे ज़्याद सफलता नहीं मिली। अंत में उन्होंने पैसे कमाने के लिए घरों की सफाई करने का काम शुरू कर दिया। मिला के मात-पिता दोनों ने निर्देशक ब्रायन डे पाल्मा के घर की सफ़ाई का काम किया। 1994 में मिला के पिता को एक अवैध चिकित्सा बीमा से संबंधित आपरेशन में भाग लेने के लिए 20 साल जेल की सज़ा सुनाई गई। 1999 में एक अमेरिकी जेल में पांच साल बिताने के बाद उन्हें रिहा कर दिया गया।
संयुक्त राज्य अमेरिका में पहुंचने के कुछ समय बाद ही मिला ने पब्लिक स्कूलों में पढ़ाई शुरू कर दी। तीन महीनों में ही उन्होंने धाराप्रवाह अंग्रेज़ी बोलनी सीख ली।  शीत युद्ध के दौरान सोवियत संघ से आने के लिए उन्हें स्कूल में सहपाठियों से कई ताने सहने पड़े. उन्हें एक "कॉमी" (साम्यवादी) और "रूसी जासूस" बुलाया गया और सामन्य छात्र भीड़ में वे शामिल न हो सकीं। 
11 साल की उम्र में मिला ने मॉडलिंग करनी शुरू की। फ़ोटोग्राफ़र जीन लॅमुएल ने उन्हें देखा और हर्ब रिट्स को आश्वस्त किया कि इन्हें लेइ मैगज़ीन के कवर पेज के लिए शूट करें। सातवीं कक्षा में 12 साल की उम्र में मिला ने स्कूल छोड़ दिया और मॉडलिंग पर अपना ध्यान केंद्रित किया। वे एक विद्रोही किशोर थीं और इस दौरा उन्होंए नशीली दवाओं का प्रयोग किया और क्रेडिट कार्ड धोखाधड़ी भी की। 
रिचर्ड ऐवेडॉन ने उन्हें रेवलॉन के "मोस्ट अन्फ़ॉर्गेटेबल विमेन इन द वर्ल्ड" (Most Unforgettable Women in the World, "दुनिया में सबसे अविस्मरणीय महिलाओं") विज्ञापनों में फ़ीचर किया। इसके बाद मिला ने अपने मॉडलिंग करियर को जारी रखते हुए ल'ऑरियल (L'Oréal) सौंदर्य प्रसाधन, बनाना रिपब्लिक, क्रिस्टिआन डीओर (Christian Dior), डोना करन और वर्सेस के लिए विग्यापन किए।
1988 में मिला जोवोविच ने द नाइट ट्रेन टू काठमांडू नामक टीवी फिल्म पहली बार पेशेवर अभिनय किया। इसी साल उन्होंने अपनी पहली फीचर फिल्म टू मून जंक्शन मे काम किया। टीवी और फ़िल्मों में अनेक छोटे-मोटे रोल्स के बाद 15 साल की उम्र में रोमान्स फ़िल्म रिटर्न टू द ब्लू लैगून (1991) में काम किया। इस फ़िल्म में अंग प्रदर्शन के लिए आलोचकों से उनकी काफ़ी बुराई की।
1993 की फ़िल्म डेज़्ड ऐन्ड कन्फ़्यूज़ड में उन्होंने बेन अफ़्लेक के साथ काम किया। साइन्स फ़िक्शन फ़िल्म द फ़िफ़्थ ऍलिमॅन्ट (1997) में वे ब्रूस विलिस के साथ नज़र आईं. द मैसेन्जरः द स्टोरी अव जोआन अव आर्क (1999) में मिला ने शीर्षक भूमिका निभाई. वीडियो खेल रूपांतर फ़िल्म सीरीज़ रेज़िडेन्ट ईविल से मिला को काफ़ी प्रसिद्धी मिलीः रेसिडंट इविल: ऐपोकेलिप्स (2004), रेसिडंट इविल: ऐक्स्टिन्क्शन (2004) और रेसिडंट इविल: आफ्टरलाइफ (2010).
किब्बर ग्राम

किब्बर ग्राम हिमाचल प्रदेश के दुर्गम जनजातीय क्षेत्र स्पीति घाटी में स्थित है, जिसे शीत-मरुस्थल के नाम से भी जाना जाता है। यह समुद्र तल से ४,८५० मीटर की ऊंचाई पर स्थित है। यहां पर बहुत से बौद्ध मठ हैं।

प्राकृतिक सौंदर्य

गोंपाओं और मठों की इस धरती में प्रकृति के विभिन्न रूप परिलक्षित होते हैं। कभी घाटियों में फिसलती धूप देखते ही बनती है तो कभी खेतों में झूमती फसलें मन मोह लेती हैं। कभी यह घाटी बर्फ के दोशाले में दुबक जाती है तो कभी बादलों के टुकडे यहां के खेतों और घरों में बगलगीर होते दिखते हैं। घाटी में कहीं सपाट बर्फीला रेगिस्तान है तो कहीं हिम शिखरों में चमचमाती झीलें।
समुद्र तल से इतनी ऊंचाई पर स्थित किब्बर ग्राम में खड़े होकर ऐसा लगता है मानो आसमान अधिक दूर नहीं है। बस थोडा़ सा हवा में ऊपर उठो और आसमान छू लो। यहां खडे होकर दूर-दूर तक बिखरी मटियाली चट्टानों, रेतीले टीलों और इन टीलों पर बनी प्राकृतिक कलाकृतियों से परिचित हुआ जा सकता है। लगता है कि इस धरती पर कोई अनाम कलाकार आया होगा जिसने अपने कलात्मक हाथों से इन टीलों को कलाकृतियों का रूप दिया और फिर इन कलाकृतियों में प्राण फूंककर यहां से विदा हो गया।

पहुंचने का मार्ग

किब्बर ग्राम में पहुंचने के लिये कुंजम दर्रे से होकर स्पीति घाटी पहुंचना होता है। इसके बाद १२ किमी का रास्ता बहुत कठिन है, लेकिन ज्यों ही लोसर ग्राम में पहुंचते हैं, शरीर ताजादम हो उठता है। स्पीति नदी के दाईं ओर स्थित लोसर, स्पीति घाटी का पहला ग्राम है। लोसर से स्पीति उपमंडल के मुख्यालय, काजा की दूरी ५६ किमी है और रास्ते में हंसा, क्यारो, मुरंग, समलिंग, रंगरिक जैसे जैसे कई सुंदर ग्राम आते हैं। काजा से किब्बर २० किमी दूर है।

लोक संस्कृति

यहां के लोग नाच-गानों के बहुत शौकीन हैं। यहां के लोकनृत्यों का अनूठा ही आकर्षण है। यहां की युवतियां जब अपने अनूठे परिधान में नृत्यरत होती हैं तो नृत्य देखने वाला मंत्रमुग्ध हो उठता है। दक्कांग मेला यहां का मुख्य उत्सव है जिसमें किब्बर के लोकनृत्यों के साथ-साथ यहां की अनूठी संस्कृति से भी साक्षात्कार किया जा सकता है।

पहनावा

किब्बर वासियों का पहनावा भी निराला है। महिलाएं और पुरुष दोनों ही चुस्त पायजामा पहनते हैं। सर्दी से बचने के लिए पायजामे को जूते के अंदर डालकर बांध दिया जाता है। इस जूते को ल्हम कहा जाता है। इस जूते का तला तो चमडे का होता है और ऊपरी भाग गर्म कपडे़ से निर्मित होता है। ग्राम की महिलाओं के मुख्य पहनावे हैं - हुजुक, तोचे, रिधोय, लिगंचे और शमों। सर्दियों में यहां की महिलाएं लोम, फर की एक सुंदर सी टोपी पहनती हैं। इसे शमों कहा जाता है। गांव के पुरुष और महिलाएं गहनों के भी बहुत शौकीन हैं।

परंपराएँ और रीति रिवाज

किब्बर ग्राम में विवाह की परंपराएं भी निराली हैं। प्राचीन समय से ही यहां विवाह की एक अनूठी प्रथा रही है। इस प्रथा के अनुसार यदि किसी युवती को कोई युवक पसंद आ जाए तो वह युवती से किसी एकांत स्थल में मिलता है और उसे कुछ धनराशि भेंट करता है, जिसे स्थानीय भाषा में अंग्या कहा जाता है। यदि लड़की इस भेंट को स्वीकार कर ले तो समझा जाता है कि वह विवाह के लिए तैयार है। लेकिन यदि लडकी भेंट स्वीकार करने से मना कर दे तो यह उसकी विवाह के प्रति अस्वीकृति मानी जाती है।
किब्बर में आकर जब पर्यटक यहां की प्राकृतिक छटा, अनूठी संस्कृति, निराली परंपराओं और बौद्ध मठों से परिचित होते हैं तो वे स्वयं को एक नई दुनिया में पाते हैं। किब्बर में एक बार की गई यात्रा की स्मृतियां जीवन भर के लिए उनके मानसपटल पर अंकित हो जाती हैं।
बिग अड्डा

विशेषताएँ

इस सामाजिक जालक्र्म के उपयोगकर्ता असीमित चित्रों को अपलोड कर सकते थे और उन्हें उन्हें दूसरों के साथ साझा कर सकते थे। उपयोगकर्ता इसी प्रकार से संगीत को भी अपलोड और साझा कर सकते थे और कई प्रकार के गीतों को सुन सकते थे।
इस अनुप्रयोग प्लैटफ़ॉर्म को ओपन-सोशल वी०.८ समर्थन (OpenSocial v0.8 compliance) प्राप्त था। इसमें कुछ खेल ज़पाक (एक साझेदार जालस्थल) और अन्य अनुप्रयोगों से भी शामिल थे।
फेसबुक और ट्विटर जैसे सामाजिक जालक्रमों से कड़ी चुनौती के कारण बिग अड्डा को अपनी गतिविधियों को रोकना पड़ा।
तैमूरी राजवंश

तैमूरी राजवंश (फ़ारसी: تیموریان‎, तैमूरियान), जो स्वयं को 'गुरकानी राजवंश' (گوركانى‎) कहते थे, मध्य एशिया और उत्तरी भारतीय उपमहाद्वीप के विस्तृत इलाक़ों पर राज करने वाला तुर्की-मंगोल नस्ल का एक सुन्नी मुस्लिम वंश था। अपने चरम पर इसके साम्राज्य में समस्त ईरान, अफ़्ग़ानिस्तान और उज़बेकिस्तान के साथ-साथ पाकिस्तान, उत्तर भारत, आनातोलिया, कॉकस और मेसोपोटामिया के बड़े भूभाग शामिल थे। इस राजवंश की नीव १४वीं शताब्दी ईसवी में तैमूरलंग नामक आक्रामक और विजेता ने रखी थी। १६वीं सदी में उज़बेकिस्तान की फ़रग़ना वादी से भारत पर आक्रमण करके मुग़ल सलतनत की स्थापना करने वाला बाबर भी इसी तैमूरी राजवंश का हिस्सा था। क्योंकि तैमूरलंग को अक्सर 'अमीर तैमूर' कहा जाता था इसलिए इस राजघराने के वंशज अपने नामों में अक्सर 'मिर्ज़ा' जोड़ लिया करते थे जो 'अमीरज़ादा' (यानि 'अमीर का पुत्र') का संक्षिप्त रूप है।
श्युट बंदरगाह

यह आस्ट्रेलिया का एक प्रमुख बंदरगाह है।
भोजन मंत्र

अन्न ग्रहण करने से पहले
विचार मन मे करना है
किस हेतु से इस शरीर का
रक्षण पोषण करना है
हे परमेश्वर एक प्रार्थना
नित्य तुम्हारे चरणो में
लग जाये तन मन धन मेरा
विश्व धर्म की सेवा में ॥
ब्रहमार्पणं ब्रहमहविर्‌ब्रहमाग्नौ ब्रहमणा हुतम्। 
ब्रहमैव तेन गन्तव्यं ब्रहमकर्मसमाधिना ॥
ॐ सह नाववतु। 
सह नौ भुनक्तु। 
सह वीर्यं करवावहै। 
तेजस्विनावधीतमस्तु। 
मा विद्‌विषावहै ॥
ॐ शान्ति: शान्ति: शान्ति:: ॥
२४४६ ईसा पूर्व

२४४६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४४६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचांग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२२६१ ईसा पूर्व

२२६१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२६१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
डेंजरस इश्क

डेंजरस इश्क ये एक भरतीय हिंदी फिल्म है
मुख्य भूमिका करिश्मा कपूर 7 सितम्बर  2010 को रेलेस हुई थी
गणधर

गणधर जैन दर्शन में प्रचलित एक उपाधि है। जो अनुत्तर, ज्ञान और दर्शन आदि धर्म के गण को धारण करता है वह गणधर कहा जाता है। इसको तीर्थंकर के शिष्यों के अर्थ में ही विशेष रूप से प्रयोग किया जाता है। गणधर को द्वादश अंगों में पारंगत होना आवश्यक है। प्रत्येक तीर्थंकर के अनेक गणधर कहे गए हैं।
महावीर स्वामी के 11 गणधर थे। उनके नाम, गोत्र और निवासस्थान इस प्रकार हैं:
१इंद्रभुति गौतम (गोर्वरग्राम)
२.अग्निभूति गौतम (गोर्वरग्राम)
३.वायुभूति गौतम (गोर्वरग्राम)
४.व्यक्तस्वामी भारद्वाज कोल्लक (सन्निवेश)
५.सुधर्मास्वामी अग्निवेश्यायन कोल्लक (सन्निवेश)
६.मंडितपुत्र वाशिष्ठ मौर्य (सन्निवेश)
७.मौर्यपुत्र कासव मौर्य (सन्निवेश)
८.अकंपित गौतम (मिथिला)
९.अचलभ्राता हरिभाण (कोसल)
१०.मेतार्यस्वामी कौंडिन्य तुंगिक (सन्निवेश)
११.प्रभासस्वामी कौंडिन्य (राजगृह)।
भगवान महावीर के सभी शिष्य ब्राह्मण थे। सभी गणधरो को दीक्षा लेने से पूर्व अपने ज्ञान में कुछ न कुछ शंका थी। भगवान महावीर ने उनकी शंकाओ का समाधान किया था। सभी गणधर प्रभु के ज्ञान से सन्तुष्ट हो कर ही महावीर भगवान के शिष्य बने थे।
कंबोडिया में धर्म

बौद्ध धर्म कंबोडिया का आधिकारिक धर्म है। कंबोडिया की लगभग 97% आबादी थरवाड़ा बौद्ध धर्म का पालन करती है, इस्लाम, ईसाई धर्म और जनजातीय शत्रुता के साथ शेष का बड़ा हिस्सा बनाते हैं।

बौद्ध धर्म

बौद्ध धर्म कम से कम 5 वीं शताब्दी ईस्वी के बाद से कंबोडिया में अस्तित्व में है, कुछ स्रोतों ने तीसरी शताब्दी ईसा पूर्व के रूप में अपनी उत्पत्ति रखी है। बौद्ध धर्म 13 वीं शताब्दी ईस्वी के बाद थेरावा बौद्ध धर्म कंबोडियन राज्य धर्म रहा है और बौद्ध धर्म वर्तमान में जनसंख्या का 97% धर्म होने का अनुमान है। कंबोडिया में बौद्ध धर्म का इतिहास लगभग दो हजार साल तक फैलता है, कई साम्राज्य और साम्राज्यों में। बौद्ध धर्म दो अलग-अलग धाराओं के माध्यम से कंबोडिया में प्रवेश किया। हिंदू प्रभावों के साथ बौद्ध धर्म के शुरुआती रूपों ने हिंदू व्यापारियों के साथ फनान साम्राज्य में प्रवेश किया।

हिंदू धर्म

कंबोडिया पहले फनान साम्राज्य की शुरुआत के दौरान हिंदू धर्म से प्रभावित था। हिंदू धर्म खमेर साम्राज्य के आधिकारिक धर्मों में से एक था। कंबोडिया दुनिया में ब्रह्मा को समर्पित केवल दो मंदिरों में से एक है। कंबोडिया का अंगकोर वाट दुनिया का सबसे बड़ा हिंदू मंदिर है।

इस्लाम

इस्लाम कंबोडिया में चाम और मलय अल्पसंख्यकों के बहुमत का धर्म है। पो धर्म के अनुसार, कंबोडिया में 1975 के अंत तक 150,000 से 200,000 मुस्लिम थे जबकि बेन किरणन के शोध दस्तावेज 250,000 के रूप में उच्च थे। खमेर रूज के तहत छेड़छाड़ ने उनकी संख्या खराब कर दी, हालांकि, 1980 के दशक के उत्तरार्ध में वे शायद अपनी पिछली ताकत हासिल नहीं कर पाए। सभी चाम मुस्लिम शफीई स्कूल के सुन्नी हैं। पो धर्म मुस्लिम चाम को कंबोडिया में एक पारंपरिक शाखा और एक रूढ़िवादी शाखा में विभाजित करता है।

ईसाई धर्म

कंबोडिया में पहला ज्ञात ईसाई मिशन 1555-1556 में डोमिनिकन ऑर्डर के पुर्तगाली सदस्य गैस्पर दा क्रूज़ ने किया था।
११४७ ईसा पूर्व

११४७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११४७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राजपथ

राजपथ को १९४७ पूर्व किंग्स् वे कहा जाता था| यह पश्चिम में राष्ट्रपति भवन से विजय चौक होकर पूर्व में इण्डिया गेट होकर ध्यानचंद राष्ट्रीय स्टेडियम (नेशनल स्टेडियम तक जाता है| इसके दोनोँ ओर घास लके सुन्दर मैदान आच्छादित हैं व एक एक झील साथ साथ चलती है, जो कि इसकी सुन्दरता में चार चाँद लगाती है। 
यहाँ मार्ग पश्चिम में रायसीना की पहाड़ी पर चढ कर भारत के राष्ट्रपति के आवास राष्ट्रपति भवन जाती है, जिसके दोनो ओर प्रशासनिक केन्द्र या सचिवालय उत्तरी खण्ड नार्थ ब्लॉक व दक्षिणी खण्ड साउथ ब्लॉक हैं।

सचिवालय

नार्थ ब्लॉक व साउथ ब्लॉक को केन्द्रीय सचिवालय भी कहते हैं। नार्थ ब्लॉक में वित्त मंत्रालय व गृह मंत्रालय के कार्यालय हैं। साउथ ब्लॉक में विदेश मंत्रालय व रक्षा मंत्रालय के कार्यालय हैं। इनके साथ ही कुछ अन्य कार्यालय भी स्थापित हैं।

विजय चौक

यहाँ राजपथ का प्रथम चौक है। यहाँ बीटिंग ऑफ रिट्रीट समारोह 29 जनवरी को प्रत्येक वर्ष आयोजित होता है।

इण्डिया गेट

यहाँ राजपथ का व दिल्ली का सबसे बड़ा व प्रमुख चौराहा है।

क्षेत्र दृश्य

राजपथ की एक झलक देखने हेतु यहाँ क्लिक करें]